ફેક્ટરીમાં ઉત્પાદન ન જ કરવાની ઓસ્કરની નિતીનું જોખમ માત્ર એ જ ન હતું કે યુદ્ધ મંત્રાલયમાં તેનું નામ ખરાબ થતું હતું. તેને કારણે અન્ય ફેક્ટરીઓના માલિકો પણ ગુસ્સામાં હતાં. ફેક્ટરીઓનું તંત્ર વિભાજિત કરેલું હોવાને કારણે એક વર્કશોપમાં ગોળીઓ બનતી હતી, તો બીજામાં ફ્યૂઝ બનતા હતા, અને ત્રીજી ફેક્ટરીમાં ઉચ્ચ કક્ષાના વિસ્ફોટકો બનાવવામાં આવતા હતા અને અન્ય વિભાગોને એ બધાને જોડવાનું કામ થતું હતું.